Erilainen juhannus - Monna treenaa!
Tänä vuonna juhannuksen suunnitelmat oli alusta asti hyvin erilaiset kuin monina muina vuosina. Olemme monena viime vuotena viettäneet juhannusta kaveriporukalla jollain mökillä. Sitä ennen on ollut kaikenlaiset RMJ:t ja Tammisaaren leirintäalueen juhannukset sun muut.
Nyt tämä juhannus sujui rauhallisesti ja täällä pääkaupunkiseudulla.
Alunperin meidän oli tarkoitus lähteä ystäväpariskuntamme ja koirien kanssa Suomenlinnaan piknikille. Oltiin sovittu kuka tekee ja mitä evästä. Mutta sää muuttuikin vielä viime tinkaan sateiseksi. Päädyimme siis menemään appivanhempieni luokse Vapaalaan, saunomaan ja grillailemaan.
Minä leivoin aamusta gluteenittomia brownieseja, Tuukka teki falafel-pyöryköitä. Hanna ja Antti puolestaan oli hoitaneet erilaista salaattipuolta. Jokainen osti omat grillattavat ja sitten kurvattiin Kallion kautta kohti Vantaata.
Appivanhempien luona pistettiin heti grilli kuumaksi ja pöytää koreaksi. Oli mukava päästä vähän ”luonnon helmaan” täältä keskustasta ja siksi olikin kiva kun saimme mennä Vapaalaan nauttimaan päivästä.
Aika meni nopeasti ja vaikka olimme varanneet mukaan mölkkyä, monopolia ja kimbleä – ei niitä ehditty mitään pelata. Rupatellessa aika kului pian.
Illaksi lähdettiin käymään vielä Kumpulan Siirtolapuutarhan juhannusjuhlilla, katsomaan kokkoa.
Oli ihan hirmu mukava juhannusaatto! <3 Rauhallinen, hyväntuulinen ja leppoisa.
Rehellisesti sanottuna mietin, että miten juhannus menee kun muut nauttii vähän kuohuvaa ja itseäni alkaa väsyttämään klo 18 aikoihin. 😀 Mutta hyvien ystävän ja Tuukan seurassa kyllä kaikki meni paremmin kuin hyvin. Nyt on todella leppoisa ja ihana fiilis. Helsinki on todella rauhallinen ja hiljainen – niin oli eilen ja niin näyttää olevan myös tänään.
Rauhallista ja iloista juhannuspäivää kaikille! <3
Ja olkaahan varovaisia vesillä!!
Avainsanat: juhannus perhe ystävät
4 vastausta artikkeliin “Erilainen juhannus”
25.6.2016 20.46
Kivannäköstä fiilistä:) Heei täytyypä kysyä herkullisten brownien ohjetta, näyttää nimittäin vähä liiiiian h y v ä l t ä 😉
26.6.2016 16.52
Juu! 🙂 Laittelen alkuviikosta reseptiä! Tuli nimittäin sen verran hyviä! 😉
25.6.2016 23.24
Kuulostaapa tosi kivalta ja rennolta! 🙂 Vietin myös aika erilaisen juhannuksen mitä yleensä (olen ollut usein töissä) ja kyllä teki terää: juhannussauna vaihtui juhannussaliin, mutta eipä sillä väliä, kummassakin hiki valuu! Oli ihanaa vaan olla ja nauttia vapaista. Yllätyin myös siitä, kuinka monelle juhannus on ollut nimenomaan rauhoittumista ja rakkaiden kanssa ajan viettämistä, eikä pelkkää ryyppäämistä. Toki se on sitä monelle, eikä siinäkään mitään pahaa ole, jos sellaista haluaa. Kukin tyylillään 🙂
26.6.2016 16.53
Joo, juhannuksena on mun mielestä parasta se rauhallisuus ja kun voi vaan olla. Myös mä huomasin, että kovin moni otti tosi rauhallisesti ja nimenomaan sen rauhoittumisen kannalta tämän juhannuksen. Toki monelle se tosiaan on sitäkin.. 😉 😀